b'\n_START_ARTICLE_\nI. Zimske olimpijske igre - Chamonix 1924.\n_START_SECTION_\nUvod\n_START_PARAGRAPH_\nIako je umjetni\xc4\x8dko klizanje bilo prisutno na OI u Londonu i Antwerpenu, a hokej na ledu u Antwerpenu, zimski su \xc5\xa1portovi uvijek bili ograni\xc4\x8deni godi\xc5\xa1njim dobom. 1921., na sastanku MOO-a u Lausanneu je je odlu\xc4\x8deno da \xc4\x87e se 1924. u Chamonixu organizirati "me\xc4\x91unarodni tjedan zimskih \xc5\xa1portova".\n_START_SECTION_\n2. dan\n_START_PARAGRAPH_\nPrvu zlatnu medalju na Zimskim olimpijskim igrama osvojio je Charles Jewtraw u utrci brzog klizanja na 500 m.\n_START_SECTION_\n4. dan\n_START_PARAGRAPH_\nSonja Henie, tada stara samo jedanaest godina, je nastupila na natjecanju umjetni\xc4\x8dkog klizanja. Iako je natjecanje zavr\xc5\xa1ila na posljednjem mjestu, postala je vrlo popularna me\xc4\x91u obo\xc5\xbeavateljima i uzet \xc4\x87e zlato na sljede\xc4\x87e tri zimske olimpijade.\n_START_SECTION_\n6. dan\n_START_PARAGRAPH_\nGilles Grafstr\xc3\xb6m, umjetni\xc4\x8dki kliza\xc4\x8d, je prva osoba koja je uspjela obraniti i potvrditi svoju medalju sa Ljetne Olimpijade na Zimskoj Olimpijadi.\n_START_SECTION_\n8. dan\n_START_PARAGRAPH_\nKanadska hokeja\xc5\xa1ka ekipa je zavr\xc5\xa1ila kvalifikacije sa \xc4\x8detiri pobjede i ukupnim rezultatom od 104-2 protiv \xc5\xa0vicarske, \xc4\x8cehoslova\xc4\x8dke, \xc5\xa0vedske i Velike Britanije.\n_START_SECTION_\n10. dan\n_START_PARAGRAPH_\nNa\xc5\xa1av\xc5\xa1i se u istom polo\xc5\xbeaju kao i Gilles Grafstr\xc3\xb6m, kanadska hokeja\xc5\xa1ka reprezentacija je jedina ekipa koja je uspjela obraniti naslov sa Ljetne Olimpijade na Zimskoj Olimpijadi. Kanada je dominirala na ranim Zimskih Olimpijskim igrama osvojiv\xc5\xa1i \xc5\xa1est od ukupno sedam medalja prvih dodijeljenih medalja.\n_START_SECTION_\nEpilog\n_START_PARAGRAPH_\nNa zatvaranju igara Pierre de Coubertin je uru\xc4\x8dio nagradu alpinistu Charlesu Bruceu, vo\xc4\x91i ekspedicije koja se 1922. poku\xc5\xa1ala popesti na Mount Everest._NEWLINE_1925. je MOO odlu\xc4\x8dio organizirati Zimske olimpijske igre svake \xc4\x8detiri godine, neovisno o Ljetnim olimpijskim igrama, a Me\xc4\x91unarodni tjedan zimskih \xc5\xa1portova je dobio naziv Zimske Olimpijske igre._NEWLINE_1974. je uru\xc4\x8dena posljednja medalja se OI u Chamonixu. Andersu Hagenu, za kojeg se do tada mislilo da je natjecanje u skija\xc5\xa1kim skokovima zavr\xc5\xa1io na \xc4\x8detvrtom mjestu, uru\xc4\x8dena je bron\xc4\x8dana medalja. Nakon pedeset godina je otkrivena pogrje\xc5\xa1ka u rezultatu Thorleifa Hauga, osvaja\xc4\x8da bronce, \xc5\xa1to je uzrokovalo zamjenu mjesta izme\xc4\x91u njih dvojice.\n_START_SECTION_\nHrvati\n_START_PARAGRAPH_\nNastupila su i dva Hrvata Du\xc5\xa1an Zinaja i Mirko Pandakovi\xc4\x87 pod zastavom Kraljevine SHS u skija\xc5\xa1kom tr\xc4\x8danju u utrkama na 18 i 50 km. Pandakovi\xc4\x87 nije zavr\xc5\xa1io nastup u obje utrke, a Zinaja je bio 36. u utrci na 18 km. Zavr\xc5\xa1io je utrku i na 50 km, ali nakon \xc5\xa1to su prestali mjeriti vrijeme.'